|  |
| --- |
|  **NAROČNIK** |
| **Naziv in sedež** | **Ministrstvo za izobraževanje, znanost in šport****Masarykova ulica 16****1000 Ljubljana** |
| **ID št. za DDV** | SI14246821 |
| **Matična številka** | 2399300000 |
| **Transakcijski račun** | SI56 0110 0630 0109 972 |
| **Telefon** | 01 400 5200 |
| **E-pošta** | gp.mizs@gov.si |
| **Skrbnik pogodbe** |  |
| **Podpisnik** |  |

in

|  |  |  |  |
| --- | --- | --- | --- |
| **PONUDNIK/IZVAJALEC** | **Poslovodeči partner** | **Partner 2** | **Partner X** |
| **Naziv in sedež** |  |  |  |
| **ID št. za DDV** |  |  |  |
| **Matična številka** |  |  |  |
| **Transakcijski račun** |  |  |  |
| **Telefon** |  |  |  |
| **E-pošta** |  |  |  |
| **Skrbnik pogodbe** |  |
| **Podpisnik** |  |

**sklepata**

|  |
| --- |
| **Pogodbo o analizi, načrtovanju, razvoju, vpeljavi in vzdrževanju informacijskega sistema za projekt "Posodobitev organizacije vodenja in upravljanja s podatki v inovativnih učnih okoljih", št. .......** |

 **PODLAGA IN PREDMET POGODBE**

1. člen

Pogodbeni stranki ugotavljata:

- da je naročnik v skladu s 40. členom Zakona o javnem naročanju (Uradni list RS, št. 91/15 in 14/18; v nadaljnjem besedilu: ZJN-3) izvedel odprti postopek oddaje javnega naročila z oznako \_\_\_\_\_\_\_\_\_\_\_ in nazivom **»**Analiza, načrtovanje, razvoj, vpeljava in vzdrževanje informacijskega sistema za projekt "Posodobitev organizacije vodenja in upravljanja s podatki v inovativnih učnih okoljih" (v nadaljnjem besedilu: projekt)«, objavljenem na portalu javnih naročil pod številko objave JN\_\_\_\_\_\_\_\_/2021 dne \_\_\_\_\_\_\_\_\_\_\_ (v nadaljnjem besedilu: javno naročilo); številka objave \_\_\_\_\_\_\_\_\_\_\_\_\_\_\_\_dne \_\_\_\_\_\_\_\_\_\_\_ na portalu EU;

- da je naročnik z Odločitvijo o oddaji javnega naročila, številka \_\_\_\_\_\_ z dne \_\_. \_\_. 2021, izbral izvajalca kot najustreznejšega ponudnika za izvedbo javnega naročila iz prejšnje alineje;

- da se za ureditev medsebojnih pravic in obveznosti sklepa Pogodbo št. \_\_\_\_\_ (v nadaljnjem besedilu: pogodba);

- da ima pogodba naravo okvirnega sporazuma z enim gospodarskim subjektom v smislu 6. odstavka 48. člena ZJN-3, saj je točen obseg posameznih nalog odvisen od rezultatov analize procesov in posledično za naročnika vnaprej objektivno neznan.

Predmet pogodbe so:

* storitve analize in načrtovanja informacijske rešitve (v nadaljevanju: analiza),
* storitve razvoja, vpeljave, vzdrževanja in nadgradnje jedra informacijske rešitve (v nadaljevanju: programiranje), za projekt na način in pod pogoji, določenimi v tej pogodbi.

Predmet te pogodbe je tudi dogovor pogodbenih strank glede obdelave osebnih podatkov, kar je podrobneje opredeljeno v poglavju »Varstvo zaupnih podatkov in informacij ter varstvo osebnih podatkov«.

**POGODBENA VREDNOST**

1. člen

Najvišja pogodbena vrednost storitev po tej pogodbi znaša skupaj 1.304.098,36 EUR brez DDV oziroma 1.591.000,00 EUR z DDV. Pogodbeni stranki ugotavljata, da naročnik ne more vnaprej točno predvideti naročanja posamezne storitve in bo zato naročal glede na svoje dejanske potrebe. Naročnik se ne zavezuje porabiti celotnega predvidenega zneska.

Obseg sredstev za izvedbo storitev analize in načrtovanja informacijske rešitve (analiza) v vrednosti \_\_\_\_\_\_\_\_ EUR brez DDV in \_\_\_\_\_\_\_\_ EUR z DDV je zagotovljen na proračunski postavki naročnika za leto 2021 v vrednosti \_\_\_\_\_\_\_\_ z DDV in 2022 v vrednosti \_\_\_\_\_\_\_\_ z DDV: Raziskovalne in strokovne naloge za izobraževanje - 716910, konto 4021 (Posebni material in storitve), ukrep 190102 - Podporne aktivnosti na področju izobraževanja, 3311-11-0025 - Podporne aktivnosti. Skrbnik proračunske postavke je Aleš Ojsteršek.

Obseg sredstev za izvedbo storitev razvoja, vpeljave, vzdrževanja in nadgradnje jedra informacijske rešitve (programiranje) v vrednosti \_\_\_\_\_\_\_\_ EUR brez DDV in \_\_\_\_\_\_\_\_\_ EUR z DDV sofinancirata Republika Slovenija in Evropska unija iz Evropskega socialnega sklada. Sredstva za izvedbo storitev programiranja so predvidena v okviru projekta »Posodobitev organizacije vodenja in upravljanja s podatki v inovativnih učnih okoljih« za proračunsko leto 2022 in po posameznih programskih območjih:

* \_\_\_\_\_\_\_\_ EUR, od tega:
* za kohezijsko regijo Vzhodna Slovenija \_\_\_\_\_\_\_\_ EUR, od tega:
* \_\_\_\_\_\_\_\_ EUR s PP 150044 - PN10.1-Izboljšanje kompetenc in spodbujanje prožnih oblik učenja-14-20-V-EU (80,00 %) in
* \_\_\_\_\_\_\_\_ EUR s PP 150046 - PN10.1-Izboljšanje kompetenc in spodbujanje prožnih oblik učenja-14-20-V-slovenska udeležba (20,00 %),
* za kohezijsko regijo Zahodna Slovenija \_\_\_\_\_\_\_\_ EUR, od tega:
* \_\_\_\_\_\_\_\_ EUR s PP 150045 - PN10.1-Izboljšanje kompetenc in spodbujanje prožnih oblik učenja-14-20-Z-EU (80,00 %) in
* \_\_\_\_\_\_\_\_ EUR s PP 150047 - PN10.1-Izboljšanje kompetenc in spodbujanje prožnih oblik učenja-14-20-Z-slovenska udeležba (20,00 %).

Konto 4029.

Projekt je uvrščen v Načrt razvojnih programov (NRP), št. 3330-16-1718. Skrbnik proračunskih postavk je Aleš Ojsteršek.

Projekt se izvaja v okviru Operativnega programa za izvajanje evropske kohezijske politike v obdobju 2014-2020, prednostne osi 10: »Znanje, spretnosti in vseživljenjsko učenje za boljšo zaposljivost«, prednostne naložbe 10.1: »Krepitev enake dostopnosti vseživljenjskega učenja za vse starostne skupine v formalnem, neformalnem in priložnostnem okolju, izpopolnjevanje znanj, spretnosti in kompetenc delovne sile ter spodbujanje prožnih možnosti učenja, vključno prek poklicnega usmerjanja in validiranja pridobljenih kompetenc« in prispeva k doseganju specifičnega cilja 3: »Spodbujanje prožnih oblik učenja ter podpora kakovostni karierni orientaciji za šolajočo se mladino na vseh ravneh izobraževalnega sistema«.

**DVOJNO FINANCIRANJE**

1. člen

Noben izdatek, ki je nastal v zvezi s pogodbo, ne sme biti dvojno financiran iz kakršnih koli drugih evropskih in/ali nacionalnih sredstev. To pomeni, da se za iste izdatke ne sme dvakrat zahtevati povračilo, niti jih vključiti v več podaktivnosti in/ali uporabljati že odobrenega sofinanciranja EU.

**INFORMIRANJE IN OBVEŠČANJE JAVNOSTI**

1. člen

Pogodbeni stranki sta dolžni spoštovati pravila o informiranju in obveščanju javnosti, ki so podrobneje določena v Navodilih organa upravljanja na področju komuniciranja vsebin evropske kohezijsko politike (EKP) v programskem obdobju 2014–2020, objavljenih na <http://www.eu-skladi.si/sl/ekp/navodila>.

Dokumentacija in izdelki, ki jih bo izvajalec izdelal v okviru te pogodbe, morajo biti označeni z ustreznim simbolom EU, v/na njih pa mora biti smiselno uporabljena navedba o sofinanciranju.

**ANALIZA IN NAČRTOVANJE INFORMACIJSKE REŠITVE (ANALIZA)**

1. člen

S to pogodbo se izvajalec zavezuje, da bo po vsakokratnem predhodnem naročilu naročnika, kot je definirano v 7. členu te pogodbe, naročal storitve analize in načrtovanja informacijske rešitve.

Izvajalec analizo izdela fazno na način, da se prioritetno definira naročnikove potrebe v delu, ki je predviden za razvoj jedra informacijske rešitve, v ostalih delih, ki ne bodo predmet razvoja informacijske rešitve po tej pogodbi pa se analiza lahko izvaja vzporedno z razvojem.

**RAZVOJ, VPELJAVA, VZDRŽEVANJE IN NADGRADNJA JEDRA INFORMACIJSKE REŠITVE (PROGRAMIRANJE)**

1. člen

V skladu z izdelanim PZI poteka razvoj jedra informacijske rešitve z vsemi komponentami potrebnimi za delovanje pilotne rešitve. Informacijska rešitev bo izvedena v obsegu, kot ga bo glede na analizo in potrebe, upoštevaje cilje projekta, po modulih in na predvideni platformi (Microsoft ASP.NET ali Java EE okolje ter Oracle 18c podatkovna baza), naročil naročnik. Izvajalec bo informacijsko rešitev namestil v naročnikovem (testnem in produkcijskem) okolju in pri namestitvi upošteval dogovorjeno časovnico.

Po vzpostavitvi delovanja bo izvajalec informacijsko rešitev vzdrževal in jo na zahtevo naročnika tudi nadgrajeval. Vzdrževanje informacijske rešitve obsega ohranjanje funkcionalnosti informacijske rešitve na način, kot je opredeljeno v 9. členu te pogodbe, ter se plačuje v obliki mesečnega pavšala. Nadgradnje predstavljajo programiranje novih funkcionalnosti, ki jih naroči naročnik glede na potrebe, dodatne analize, ter na način, kot je opredeljeno v 15. členu te pogodbe, na podlagi dejansko naročenih in izvedenih del.

**POSTOPEK NAROČANJA STORITEV (ANALIZE IN PROGRAMIRANJA)**

1. člen

Zahteve po aktivnostih, ki se nanašajo na naročanje analize in/ali programiranje po naročilu naročnika, naročnik posreduje izvajalcu v skladu z dogovorjenim postopkom, določenim v naslednjih členih te pogodbe.

1. člen

Po prejemu vsakokratne zahteve naročnika izvajalec skupaj z naročnikom oceni zapletenost posameznega zahtevka. Postopek potrditve posameznih nalog analize in/ali programiranja se vodi v elektronski obliki in izvajalec bo v dogovorjenem roku poslal naročniku ponudbo, ki vsebuje (če je glede na obseg storitev primerno):

* potrditev razumevanja zahtev naročnika;
* načrt rešitve, vključno z navedbami končnih izdelkov, dokumentov, rezultatov oziroma v primeru nadgradenj načrt spremembe informacijske rešitve;
* predvidene stroške naročenih storitev (v delovnih urah po posamezni vrsti storitev);
* preliminarni terminski načrt, vključno s predvidenim datumom začetka in konca del.

Morebitne spremembe ponudbe morata potrditi obe pogodbeni stranki na dogovorjen način in v dogovorjenem roku. Naročnik pred izvedbo posameznih del elektronsko potrdi ponudbo izvajalca, s čimer se šteje, da je predviden obseg in opis storitev ter s tem naročilo potrdil.

V primeru, da se pogodbeni stranki za posamezen (praviloma večji obseg del) ne moreta dogovoriti o obsegu in/ali predvidenem trajanju del, imenujeta zunanjega strokovnjaka, ki na podlagi podatkov in informacij oceni obseg del. Na podlagi navedenega nato stranki približata stališča ter se dogovorita o obsegu del, morebitnih zmanjšanjih naročenega obsega in drugih modalitetah. Pogodbeni stranki sta zavezani spoštovati obseg dela, ki ga oceni zunanji strokovnjak. Stroške zunanjega strokovnjaka pokrijeta stranki sorazmerno.

**OPREDELITEV VZDRŽEVANJA IN NADGRADENJ**

1. člen

**Vzdrževanje obsega odpravo napak informacijske rešitve**, vključno z razpoložljivostjo in pripravljenostjo izvajalca, da se dogovarja z naročnikom o planiranju in zagotavljanju morebitnih ustreznih virov za izvajanje vzdrževanja sporazumno z naročnikom. Poleg odprave napak izvajalec zagotavlja naslednje storitve:

* vodenje in koordinacijo dela med izvajalcem in naročnikom oziroma njegovimi kontaktnimi osebami;
* analiza vzrokov oz. diagnostika zaznanih težav;
* osnovno daljinsko uporabniško pomoč in svetovanje glede uporabe informacijske rešitve;
* dokumentiranje dela, dogovorov in sprememb v zvezi z vzdrževanjem informacijske rešitve, vključno s pripravo in vzdrževanjem uporabniških navodil za končne uporabnike v slovenščini;
* spremljanje tehnoloških in vsebinskih novosti, povezanih z informacijsko rešitvijo ter priprava predlogov ukrepov za nemoteno delovanje ter za izboljšanje delovanja, ki jih bo v primeru naročila realiziral izvajalec v okviru nadgradenj;
* spremljanje delovanja informacijske rešitve;
* vse napake, ki se izkažejo kot posledica odstopanja od specifikacije izdelave/dograditve informacijske rešitve, potrjene med naročnikom in izvajalcem, je izvajalec dolžan odpraviti brezplačno;
* izvajalec je pri programiranju informacijske rešitve dolžan skrbeti za performančno ustrezno odzivnost informacijske rešitve. Če naročnik izvajalcu dokaže, da je slaba odzivnost informacijske rešitve ali varnostno tveganje, posledica neustrezno napisane programske kode (neoptimalna SQL poizvedba, neustrezno postavljen podatkovni model, slaba odzivnost zaradi povečanja obsega podatkov ali prometa …), je izvajalec dolžan sporni del informacijske rešitve brezplačno optimizirati;
* izvajanje preventivnega pregleda - administracijo aplikacijskega strežnika na testnem in produkcijskem okolju, npr. spremljanje dnevnikov, pregled in analiza dnevnikov (logov), priprava predlogov in izvedba dejavnosti glede na najdene nepravilnosti v logih, preverja tudi razpoložljivost diskovnega prostora in po potrebi opozori naročnika.

**Opredelitev načina dela v sklopu vzdrževanja**

1. člen

Za delovanje informacijske rešitve je potrebna uporabniška podpora, ki jo naročniku zagotavlja izvajalec. Naloge podpore so podpora pri reševanju prijav in reševanje prijav napak ter odprava napak, pomoč in dodatno usposabljanje naročnika. Delo običajno poteka preko oddaljenega dostopa do strežnika, kjer je nameščena informacijska rešitev, oziroma po potrebi na lokaciji naročnika.

Cena mesečnega vzdrževanja se ne spremeni zaradi spremembe rešitve ali nadgradenj v času trajanja pogodbe, ter ostaja enaka ves čas trajanja pogodbe.

1. člen

**Napaka** je definirana kot nedelovanje informacijske rešitve, oziroma delovanje, ki ni v skladu z zahtevami, določenimi v Projektu za izvedbo (PZI), oziroma tistimi zahtevami, ki so z izvajalcem naknadno sporazumno dogovorjene in realizirane v obliki nadgradenj informacijske rešitve oziroma je v nasprotju z navodili za uporabo informacijske rešitve.

1. člen

Vzdrževanje po tej pogodbi se opravlja vsak delovni dan v rednem delovnem času od 8. do 16. ure, razen če z izvajalcem ni dogovorjeno drugače. V primeru vpeljave nadgradenj informacijske rešitve v produkcijo se lahko stranki dogovorita za časovno razširjeno podporo prve dni uporabe, oziroma za začasno prisotnost izvajalca na lokaciji naročnika, pri čemer se storitve obračunajo iz naslova nadgradenj po predhodni potrditvi obsega dela naročnika.

V prijavi problema naročnik oziroma končni uporabnik navede predvsem:

* za kako resen problem gre po ugotovitvah naročnika;
* opis problema (opis zaporedja ukazov oziroma okoliščin ali posnetek v elektronski obliki);
* ali je problem ponovljiv (vedno; občasno; nikoli; ni poskušano; neznano);
* ali je morebiti znana pomožna rešitev (workaround) in če je, njen opis.

Izvajalec vodi elektronski dnevnik odpravljanja problemov, ki zagotavlja ustrezno sledenje in omogoča nadzor naročniku.

1. člen

Po prejemu zahteve naročnika izvajalec prične z oceno zapletenosti posameznega zahtevka. Če je treba, lahko izvajalec skupaj z naročnikom oceni zapletenost posameznega zahtevka in odloči o načinu nadaljevanja postopka. Reševanje problema se izvaja na podlagi neposredne elektronske ali telefonske prijave.

1. člen

Napake se delijo glede na resnost in vpliv na poslovanje, od česar je odvisna tudi hitrost oziroma nujnost odprave. Odzivni čas je 4 ure, odprava kritične napake pa do začetka naslednjega delovnega dne. Opredelitev vrst napak, odzivni časi in časi odprave napak so definirani v Prilogi 4 Izhodiščnih specifikacij, ki so priloga te pogodbe.

Odzivni čas je čas, ki preteče od prejema prijave napake, do trenutka, ko izvajalec začne z odpravo napake.

Čas odprave napake je čas od trenutka, ko izvajalec začne z odpravo napake (poteče odzivni čas), pa do njene odprave (oziroma zagotovitve funkcionalno nadomestne rešitve).

Izvajalec ni odgovoren za napako, ki je nastala kot posledica:

* naročnikovega neupoštevanja navodil za uporabo oziroma uporabniške dokumentacije;
* naročnikove nestrokovne, nepravilne ali nedovoljene uporabe informacijske rešitve oziroma operacijskega sistemskega okolja oziroma računalniške strojne opreme;
* nedovoljenih modifikacij informacijske rešitve s strani naročnika ali tretjih oseb (z izjemo zunanjih računalniških vdorov);
* višje sile, nesreče in podobnih nepredvidljivih dogodkov ali škodljivih ravnanj tretjih oseb, ob upoštevanju dolžne skrbnosti izvajalca.

Izvajalec po prejemu prijave obvesti naročnika o predvidenem roku za odpravo napake ter o potrebnih aktivnostih, ki jih bo izvedel za odpravo napake. Po odpravi napake izvajalec obvesti naročnika o odpravi le-te.

1. člen

**Nadgradnje obsegajo razširjanje funkcionalnosti informacijske rešitve**, vključno z dopolnjevanjem, spreminjanjem ali dograjevanjem informacijske rešitve po posebnem naročilu naročnika, predvsem pa:

* analiza zahtevkov za dopolnitve/spremembe funkcionalnosti informacijske rešitve;
* prilagajanje in dograjevanje informacijske rešitve glede na zakonske spremembe ter spremembe drugih predpisov;
* izboljševanje zmogljivosti informacijske rešitve na podlagi predlogov izvajalca ali naročnika, oziroma končnih uporabnikov ter na zahtevo naročnika;
* vzdrževalne aktivnosti, ki presegajo osnovno vzdrževanje;
* prilagajanje informacijske rešitve glede na spremembe infrastrukture, v kateri deluje informacijska rešitev, v okviru možnosti in zagotovil lastnika infrastrukture in proizvajalcev opreme okolja, v dogovoru z naročnikom;
* pomoč pri migracijskih in drugih postopkih ter izboljševanju kakovosti podatkov;
* uporabniško podporo, ki presega obseg vzdrževanja;
* pripravo uporabniških navodil (v okviru ponudbe posamezne nadgradnje – izdelava začetne rešitve mora vsebovati tudi stroške priprave uporabniških navodil);
* dokumentiranje dela, dogovorov in sprememb v zvezi z nadgradnjami informacijske rešitve, vključno z vzdrževanjem uporabniških navodil za končne uporabnike v slovenščini in druge projektne dokumentacije nadgradenj.

**CENE in ROKI IZVEDBE**

1. člen

Pogodbene cene so:

|  |  |  |  |  |  |  |
| --- | --- | --- | --- | --- | --- | --- |
| **Št.** | **Storitev** | **Količina** | **Enota** | **Cena na enoto v € brez DDV** | **Cena skupaj v € brez DDV** | **Cena skupaj v € z DDV** |
| 1 | Delovna ura\* | 20.000 | delovna ura |  |  |  |
| 2 | Vzdrževanje | 6 | mesec | *0,50% od zmnožka postavke št. 1 (količina \* cena na enoto v EUR brez DDV, kar znaša (vpiše ponudnik):*……………… EUR brez DDV na mesec |  |  |
| **Skupaj v € z DDV:** |  |

\*Kot delovna ura je mišljena ena polna delovna ura strokovnjaka. Okvirno 25 % predvidenih storitev predstavlja analiza, preostanek 75 % pa programiranje. Posledično je predvideno takšno razmerje delovnih ur obsega naročila storitev analize in storitev programiranja; izvajalci pri oblikovanju ponudbene cene (urne postavke) upoštevajo zgoraj navedeno razmerje med obsegom obeh vrst storitev.

Predmet pogodbe je tudi vzdrževanje informacijske rešitve, ki jo izvajalec prevzame v vzdrževanja po začetku produkcijskega delovanja prvega naročenega modula. Vzdrževanje se ves čas plačuje v fiksnem mesečnem znesku (tako vzdrževanje že razvite rešitve kot tudi morebitne nadgradnje v času veljavnosti te pogodbe), od prevzema prvega modula rešitve v produkcijo. Vse cene na enoto po tej pogodbi so fiksne za ves čas trajanja pogodbe.

Naročnik ni dolžan naročiti kakršnegakoli obsega analize in programiranja. Če izvajalec tako storitev izvede brez naročila naročnika, nosi stroške izvedbe sam. Morebitna naročena usposabljanja se obračunajo po dejansko opravljenem delu po cenah podane delovne ure iz postavke 1 tabele iz tega člena.

V primeru spremembe veljavne zakonodaje, ki ureja davek na dodano vrednost, se vrednost DDV vsake posamezne faze obračuna na novo, skladno s spremenjeno davčno stopnjo s sklenitvijo aneksa k pogodbi.

1. člen

Časovni načrt izvedbe posamezne storitve in faze so določeni v prilogi – Izhodiščne specifikacije za oddajo javnega naročila. Časovni načrt je zgolj informativen, zaradi lažjega načrtovanja resursov izvajalca. Natančen terminski načrt določita stranki za vsako posamezno naročilo storitve – zamuda posameznega potrjenega naročila šteje za zamudo po tej pogodbi.

Po zaključku posamezne naročene storitve oziroma faze izvedbe bo izvajalec predal dokumentacijo, ki bo predhodno potrjena s strani skrbnika pogodbe. Ob predaji bo sestavljen prevzemni zapisnik. Po podpisu prevzemnega zapisnika oz. potrditvi bo izvajalec izstavil račun, z izjemo vzdrževanja, ki se plačuje mesečno za pretekli mesec po potrditvi mesečnega poročila s strani naročnika.

**PREVZEM**

1. člen

Naročnik posamezne opravljene storitve prevzame s podpisom prevzemnega zapisnika, ki ga podpišeta obe pogodbeni stranki. Izvajalec mora naročniku pred podpisom prevzemnega zapisnika za storitve izročiti poročilo o opravljenem delu, iz katerega mora biti razviden skupen obseg opravljenega dela, specifikacija in opis opravljenih storitev ter vso dokumentacijo, ki mora biti v slovenskem jeziku. Podpisan prevzemni zapisnik o izvedbenih storitvah je priloga računu.

V primeru morebitnih, ob zahtevi za prevzem ugotovljenih, pomanjkljivostih naročnik in izvajalec sestavita zapisnik o ugotovljenih pomanjkljivostih, v katerem navedeta ugotovljene pomanjkljivosti in določita dodatni primeren rok za njihovo odpravo. V zapisniku o ugotovljenih pomanjkljivostih je izvajalec dolžan ugotovljene pomanjkljivosti odpraviti na lastne stroške. Po odpravi pomanjkljivosti se sestavi zapisnik o odpravljenih pomanjkljivostih, ki je sestavljen v okviru prevzemnega zapisnika, ali pa je njegova priloga. Če izvajalec ne bi odpravil pomanjkljivosti v dogovorjenem dodatnem roku, lahko naročnik storitve, ki niso prevzete zaradi ugotovljenih pomanjkljivosti, naroči drugje na račun izvajalca.

Vsa predana dokumentacija mora naročniku omogočati popolno samostojno upravljanje s prevzetimi izdelki. Vsi izdelki, ki jih mora izvajalec predložiti naročniku, morajo biti v končni različici predloženi v obliki, ki omogoča naročniku nadaljnjo obdelavo, dodelavo, spreminjanje, shranjevanje in izpisovanje. Uspešen prevzem je pogoj za plačilo obračunanih storitev.

**PLAČILNI POGOJI**

1. člen

Izvajalec bo vse račune poslal izključno v elektronski obliki (e-račun), skladno z veljavnim Zakonom o opravljanju plačilnih storitev za proračunske uporabnike. Izvajalec izstavi račun praviloma do 5. v mesecu, za storitve vzdrževanja opravljene v preteklem mesecu.

Izvajalec izstavi račun po podpisu prevzemnega zapisnika iz 18. člena te pogodbe (posamezne naročene naloge, ki je praviloma samostojna zaključena celota analize ali programiranja rešitve), skladno z zahtevami zapisanimi v dokumentu Izhodiščne specifikacije javnega naročila. Račun se mora sklicevati na številko pogodbe, na podlagi katere se izstavlja in vsebovati znesek za opravljeno storitev.

Pogodbeni stranki sta soglasni, da so vsi stroški na strani izvajalca vključeni v ceno za izvedbo naročenih in potrjenih aktivnostih.

Izvajalec predvidoma izstavi zadnji račun najkasneje 5. decembra 2022. Za račune, ki jih izvajalec izstavi za plačilo storitev analize in načrtovanja informacijske rešitve (analiza), in se financirajo iz integralnih sredstev, je zadnji datum prejema računa na MIZŠ 30. november 2022.

1. člen

Rok za plačilo storitev analize in načrtovanja informacijske rešitve (analiza), ki se financirajo iz integralnih sredstev je 30. (trideseti) dan od prejema pravilnega, popolnega in pravočasno izstavljenega računa.

Rok za plačilo storitev razvoja, vpeljave, vzdrževanja in nadgradnje jedra informacijske rešitve (programiranje), ki jih sofinancirata Republika Slovenija in Evropska unija iz Evropskega socialnega sklada je največ 30 (trideset) dni od prejema pravilnega, popolnega in pravočasno izstavljenega računa.

Pravilnost, popolnost in pravočasnost računa potrdi skrbnik pogodbe ministrstva in kontrolor, ki opravi preverjanje pred izplačilom.

Naročnik bo sredstva, določena s to pogodbo, nakazal izvajalcu na podlagi pravilnih in popolnih ter v roku predloženih računov v skladu s predpisi, ki urejajo izvrševanje proračuna Republike Slovenije.

**FINANČNA KLAVZULA**

1. člen

Ministrstvo bo izvedlo plačilo v skladu s predpisi, ki urejajo izvrševanje proračuna Republike Slovenije. Naročnik bo naročal storitve zgolj v okviru zagotovljenih sredstev. V primeru zmanjšanja ali nerazpoložljivosti sredstev na posameznih postavkah bo ustrezno prilagodil obseg naročenih storitev.

**OBVEZNOSTI NAROČNIKA**

1. člen

Naročnik se zavezuje, da bo:

* zagotavljal primerno strojno in sistemsko programsko opremo v okviru predvidenih tehnologij za nemoteno delovanje v skladu z navodili izvajalca, ki so bila predana ob prevzemu informacijske rešitve in naknadno dogovorjenimi spremembami, razen če se stranki dogovorita, da rešitev ali njen del deluje na infrastrukturi izvajalca;
* zagotavljal delovanje opreme iz prve alineje, ki predstavlja infrastrukturo informacijske rešitve, to je: vzdrževanje in zagotavljanje razpoložljivosti ter delovanja strojne opreme in sistemske programske opreme;
* zagotavljal dostopnost, vključno z oddaljenim dostopom in pravice za delo na strojni in sistemski programski opremi, ki predstavlja infrastrukturo za delovanje informacijske rešitve in integracij z zunanjimi sistemi;
* obveščal izvajalca o vseh posegih, ki bi vplivali na delovanje informacijske rešitve in izvajanje te pogodbe;
* pred uporabo novih različic pazljivo prebral navodila in se držal napotkov izvajalca;
* pravočasno in podrobno sporočal o izpadih oz. napakah v delovanju infrastrukture;
* zagotovil aktivno sodelovanje uporabniške skupine, ki se dogovarja o optimalni uporabi informacijske rešitve za podporo poslovnim procesom in potrebnih nadgradnjah, spremembah funkcionalnosti informacijske rešitve ter usposabljanju končnih uporabnikov;
* sodeloval pri analizi, načrtovanju in razvoju večjih nadgradenj oz. dopolnitev informacijske rešitve, testiranju nadgradenj oz. dopolnitev ter prevzemu dopolnitve pred uvedbo v produkcijo;
* sporočal izvajalcu podatke in informacije, ki jih izvajalec pri delu potrebuje.

**OBVEZNOSTI IZVAJALCA**

1. člen

Izvajalec se zavezuje, da bo:

* storitve opravljal strokovno in kvalitetno ter na najracionalnejši način v okviru dogovorjenega obsega in rokov;
* storitve izvajal s kadri, ki jih je prijavil v svoji ponudbi, v primeru njihove zamenjave pa jih bo nadomestil s kadri enakega nivoja izkušenj, kot je z njimi uspel na javnem naročilu (naročnik lahko sicer sodelovanje s kadrom, ki prej navedenih zahtev ne izpolnjuje, zavrne);
* nemudoma pisno opozoril naročnika v primeru, da bi se pojavile okoliščine, ki bi lahko otežile ali onemogočile pravilno in kakovostno izvedbo storitve pogodbe;
* samostojno testiral in sodeloval pri naročnikovem testiranju razvoja, sprememb in dopolnitev informacijske rešitve ter izvedel popravke po testiranju;
* pri svojih rešitvah upošteval standarde in navodila naročnika;
* pri izvajanju storitev uporabljal napredne ter najbolj ustrezne informacijske tehnologije in metode.

**PODIZVAJALEC**

1. člen

*(Opomba: Določbe, navedene v tem delu, bodo vključene v pogodbo le v primeru, če bo izvajalec nastopal skupaj s podizvajalci. V nasprotnem primeru se ta del vzorca pogodbe, ki se nanaša na izvajanje del s podizvajalci, črta).*

V zvezi z izvedbo tega javnega naročila bo izvajalec nastopal s spodaj navedenimi podizvajalci, in sicer z naslednjo vrednostjo in predmetom udeležbe:

* Podizvajalec \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv, polni naslov, matična št., ID za DDV, transakcijski račun in banka) bo sodeloval pri izvedbi del v vrednosti \_\_\_\_\_\_\_\_\_\_ EUR brez DDV oz. \_\_\_\_\_\_\_\_\_ z DDV, kar znaša \_\_\_\_\_\_% pogodbene vrednosti, v zvezi z naslednjimi storitvami \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (predmet, količina, faza), ki jih bo izvedel \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (kraj in rok izvedbe del).

V primeru spremembe veljavne zakonodaje, ki ureja davek na dodano vrednost, se vrednost DDV vsake posamezne faze iz prejšnjega odstavka obračuna na novo, skladno s spremenjeno davčno stopnjo s sklenitvijo aneksa k pogodbi.

1. člen

Izvajalec mora med izvajanjem te pogodbe naročnika obvestiti o morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje takšnih storitev, in sicer najkasneje v petih (5) delovnih dneh po spremembi. V primeru vključitve novih podizvajalcev mora izvajalec skladno s tretjim odstavkom 94. člena ZJN-3 skupaj z obvestilom naročniku posredovati tudi kontaktne podatke in zakonite zastopnike novih podizvajalcev.

**POGODBENA KAZEN**

1. člen

V primeru zamude pri izvedbi posamezne naloge bo izvajalec za vsak teden zamude, ki nastane po krivdi izvajalca, plačal 0,2 % vrednosti del, ki so v zamudi, vendar največ 10 %.

V primeru zamude pri odpravi napake pri vzdrževanju je izvajalec dolžan za vsak dvakratnik časa zamude (glede na vrsto napake) plačati 25 % zneska mesečne cene vzdrževanja, vendar skupaj največ 50 %.

Pogodbena kazen se obračuna ob izstavitvi naslednje fakture, naročnik jo napove tako, da jo lahko izvajalec upošteva pri izstavitvi fakture. Doseganje maksimalne pogodbene kazni posamezne naloge je lahko razlog za odpoved pogodbe.

**VARSTVO ZAUPNIH PODATKOV IN INFORMACIJ TER VARSTVO OSEBNIH PODATKOV**

1. člen

Pogodbeni stranki bosta vse medsebojne dogovore, podatke in dokumentacijo, ki je predmet te pogodbe in bodo šteli za zaupne, varovali kot poslovno oziroma uradno skrivnost in jih ne bosta neupravičeno uporabljali v svojo korist oziroma komercialno izkoriščali ali posredovali tretjim osebam izven organizacij, ki so vključene v opravljanje storitev po tej pogodbi.

Zaposleni pri izvajalcu, ki opravljajo storitve po tej pogodbi, so dolžni varovati tajnost podatkov, s katerimi se seznanijo pri opravljanju njihovih del in nalog. Dolžnost varovanja tajnosti podatkov jih obvezuje tudi po prenehanju zaposlitve, opravljanja del ali nalog in opravljanja storitve pogodbenega partnerja.

1. člen

Izvajalec mora naročnika takoj obvestiti o vsakem disciplinskem ali drugem postopku, zaradi kršitev delovnih obveznosti, ki ga je zoper svojega delavca sprožil v zvezi z izvajanjem del iz te pogodbe. Izvajalec je dolžan obrazloženo na zahtevo naročnika nadomestiti delavca, če slednji izkaže, da je ravnal ali poskušal ravnati v nasprotju z določbami te pogodbe.

1. člen

Izvajalec se zaveda, da bo pri opravljanju storitev iz te pogodbe lahko dobil dostop do osebnih, občutljivih poslovnih in drugih zaupnih podatkov, katerih uporaba je zakonsko regulirana, in bi njihova zloraba ali malomarno ravnanje z njimi lahko povzročilo veliko materialno in moralno škodo naročniku. Pogodbena dela lahko sestavljajo tudi delovni postopki, ki po svoji vsebini predstavljajo obdelavo osebnih podatkov, kot je opredeljena v 2. točki 4. člena Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (v nadaljevanju Splošna uredba o varstvu podatkov), zaradi česar sta pogodbeni stranki zavezani k izvajanju določb 28. člena Splošne uredbe o varstvu podatkov. Izvajalec se še posebej zavezuje, da bo ob tem upošteval veljavno zakonodajo s področja varstva osebnih podatkov. Izvajalec se zavezuje, da bo vse podatke skrbno varoval in jih uporabljal izključno za namen izvajanja te pogodbe. Za varovanje podatkov v zvezi z opravljanjem pogodbenih storitev je izvajalec odškodninsko odgovoren, morebitna zloraba podatkov pa pomeni tudi kazensko odgovornost kršiteljev.

Vrsta osebnih podatkov, ki so lahko predmet obdelave po tej pogodbi in kategorije posameznikov, na katere se nanašajo ti osebni podatki, so opredeljeni v veljavnih predpisih, ki urejajo področje osnovnošolskega in srednješolskega izobraževanja.

1. člen

Ministrstvo kot naročnik in po potrebi vzgojno izobraževalni zavodi (v nadaljnjem besedilu: VIZ), ki so vključeni v projekt, bodo izvajalcu za namen izvajanja pogodbenih del omogočili vpoglede v zbirke osebnih podatkov, katere upravljajo, ter omogočili vpogled v zapise revizijskih sledi o obdelavi teh osebnih podatkov, ko in kadar je to potrebno za izvedbo pogodbenih del.

Za vsak vpogled mora izvajalec dobiti zahtevo ali odobritev s strani upravljavca podatkov (VIZ ali ministrstvo). Vse vpoglede in aktivnosti, ki so bile izvedene na zbirki, mora izvajalec ustrezno dokumentirati z navedbo vzroka vpogleda in zapisnik opravljenih del predati naročniku in upravljavcu osebnih podatkov.

Za potrebe varstva pri obdelavi osebnih podatkov se sklene dogovor o obdelavi osebnih podatkov med upravljavcem in obdelovalcem osebnih podatkov, najkasneje do začetka produkcijskega delovanja. Namen dogovora je opredelitev obdelave osebnih podatkov s strani izvajalca, ki bo podatke obdeloval na podlagi pooblastila in za izključne namene izvajanja te pogodbe. V dogovoru se definira odnos vseh pogodbenih strank pri izvajanju te pogodbe, in sicer v skladu s Splošno uredbo o varstvu osebnih podatkov in drugimi veljavnimi predpisi.

1. člen

Izvajalec je dolžan spoštovani obveznosti iz 28. in 32. člena Splošne uredbe o varstvu podatkov ter s tema določiloma povezane druge določbe Splošne uredbe o varstvu podatkov in zakona, ki ureja varstvo osebnih podatkov.

Izvajalec se zavezuje, da bo:

* z osebnimi podatki, ki so predmet pogodbenih del, ravnal skladno s predpisi, ki urejajo varstvo osebnih podatkov in da osebnih podatkov ne bo obdeloval ali uporabljal za drugačen namen, kot je določen v tej pogodbi;
* ob upoštevanju narave obdelave in informacij, ki so dostopne izvajalcu se izvajalec zavezuje pomagati naročniku pri izpolnjevanju obveznosti iz členov 32 do 36 Splošne uredbe o varstvu podatkov;
* zagotovil, da so osebe, ki so pooblaščene za obdelavo osebnih podatkov, zavezane k zaupnosti v skladu s tretjo (3) b) točko 28. člena Splošne uredbe o varstvu podatkov;
* upravljavcu nudil vse informacije, potrebne za dokazovanje izpolnjevanja obveznosti iz 28. člena Splošne uredbe o varstvu podatkov, ter upravljavcu ali drugemu revizorju, ki ga pooblasti naročnik, omogočil izvajanje revizij, tudi pregledov, in pri njih sodeluje;
* izvajal vse druge potrebne ukrepe in postopke, s katerimi se preprečuje naključna ali namerna nepooblaščena obdelava varovanih podatkov, njihova sprememba ali uničevanje, za katere ocenjuje, da jih mora izvesti;
* ob upoštevanju narave obdelave, se izvajalec zavezuje pomagati naročniku z ustreznimi tehničnimi in organizacijskimi ukrepi, kolikor je to mogoče, pri izpolnjevanju njegovih obveznosti, da odgovori na zahteve za uresničevanje pravic posameznika, na katerega se nanašajo osebni podatki;
* varoval osebne podatke do katerih je prišel pri izvajanju te pogodbe in jih ne bo razkril katerikoli tretji fizični ali pravni osebi;
* vsako spremembo zaposlenih na projektu, ki imajo dostop do podatkov upravljavca osebnih podatkov javil naročniku, in sicer: začetek in konec odpovednega roka, premestitev na druge projekte in druge spremembe statusov oseb na projektu;
* vse osebe, ki bodo izvajale pogodbena dela, seznanil z njihovimi dolžnostmi in odgovornostjo za izvajanje postopkov in ukrepov za zavarovanje osebnih podatkov, ki bodo predmet pogodbenih del in jih zavezal k zaupnosti.

Enake dolžnosti varstva osebnih podatkov kot veljajo za izvajalca, zavezujejo tudi vse izvajalčeve kadre, ki bodo sodelovali pri izvajanju predmeta te pogodbe, morebitne podizvajalce in ponudnike v skupni ponudbi.

Izvajalec se je dolžan seznaniti in se ravnati po internih predpisih naročnika glede varovanja in zaščite podatkov - Pravilnik o varstvu osebnih podatkov Ministrstva za izobraževanje, znanost in šport št. 0070-32/2019/17 s spremembami ter Navodila za izvajanje varnostne politike informacijsko komunikacijskega sistema ministrstva št. 382-21/2012-2 s spremembami. Naročnik je dolžan izvajalca obvestiti o spremembi, dopolnitvi oziroma razveljavitvi svojih internih predpisov glede varovanja in zaščite podatkov.

1. člen

Če zaradi ravnanj ali opustitev izvajalec pride do kršitve varstva osebnih podatkov (primeroma: možnost oz. dostop nepooblaščenih oseb do naprav, s katerimi se lahko dostopa do osebnih podatkov, razkritje ali posredovanje osebnih podatkov katerikoli nepooblaščeni osebi), mora izvajalec o tem nemudoma obvestiti naročnika, in sicer preko skrbnika pogodbe iz 39. člena te pogodbe. V primeru kršitve osebnih podatkov katerih upravljavec je VIZ, je treba obvestiti tudi vodstvo VIZ.

1. člen

Po naročilu naročnika bo izvajalec pripravil oceno učinkov v zvezi z varstvom podatkov, v okviru katere bo natančno določeno, kateri podatki se bodo obdelovali in za koliko časa. Ocena učinkov bo izpolnjevala vse zahteve člena 35 Splošne uredbe o varstvu podatkov.

**PRAVICE INTELEKTUALNE LASTNINE**

1. člen

Naročnik s plačilom posameznih zaključenih nalog postane lastnik in se nanj prenesejo vse materialne avtorske pravice na izdelkih, ki jih za potrebe naročnika v okviru te pogodbe izdela izvajalec. Navedeno vključuje pravico prenosa na poljuben medij, predelave, dopolnjevanja, spreminjanja, uporabe za potrebe izvajanja drugih projektov, ki se povezujejo s tem projektom, uporabe kot gradiva za potrebe izvajanja javnih naročil, vključno s spreminjanjema in prilagoditvami za te potrebe, ter pravicami spreminjanja v primeru naročnikovih spremenjenih postopkov, ki narekujejo potrebe po spremembah po tej pogodbi prevzete dokumentacije in izdelkih, ne glede na to, ali se nahajajo v pisni ali elektronski obliki, vse brez posebnega soglasja avtorja. Izdelki se praviloma predajo v elektronski berljivi obliki v enem od razširjenih formatov zapisov, ki je primerna za nadaljnjo obdelavo in spreminjanje.

Naročnik je in ostane lastnik vseh podatkov, vnesenih v informacijsko rešitev.

Naročnik prav tako s prevzemom informacijske rešitve v okviru del, ki so izvedena na podlagi te pogodbe (enako velja za posamezne nadgradnje), pridobi izključno pravico neomejene uporabe izvorne kode za namene nadaljnjega razvijanja in vzdrževanja informacijske rešitve za lastne potrebe. To pomeni pravico dodelave, predelave in spreminjanja, vse izključno za lastne potrebe. Naročnik tako pridobljene izvorne kode ne sme odpreti za javnost ali kakor koli drugače razkriti za kakršen koli drugi namen, razen za namene razvoja za pokrivanje lastnih potreb, vključno za namen novega javnega naročila za vzdrževanje in nadgradnje informacijske rešitve, ali povezovanje te rešitve z drugimi informacijskimi rešitvami naročnika ali tretje osebe.

Pravice do uporabe na izdelkih tretjih, ki se vgradijo v informacijsko rešitev (npr. integracija zunanje rešitve za posamezne funkcionalnosti) se prenesejo v obsegu, kot jih je izvajalec prevzel za namen vgradnje. Smiselno enako velja za izdelke izvajalca, ki jih ta vgradi v informacijsko rešitev in so v času podpisa pogodbe že obstajali, pa niso bili izdelani posebno za namene te pogodbe – na teh in rešitvah iz prejšnjega stavka naročnik pridobi trajno pravico (licenco) za uporabo, razen če naročnik ob soglasju za uporabo takšne rešitve tretjega posebej soglaša, da je ta pravica časovno omejena (npr. na trajanje licence, pogodbe).

Hrambo izvorne kode, izdelane na podlagi te pogodbe, lahko stranki uredita s posebno pogodbo, velja pa, da ima naročnik dostop do te kode (ali na zahtevo pri izvajalcu ali zahteva izročitev aktualne izvorne kode na določene časovne intervale).

Izvajalec se zaveže, da bo v primeru, če tretja oseba zatrjuje, da je izdelek (izvorna koda), ki je predmet te pogodbe in ga naročniku zagotavlja izvajalec, krši patentne ali avtorske pravice te tretje osebe, naročnika varoval pred tem zahtevkom na svoje stroške in bo plačal vse stroške, škodo in odvetniške stroške, ki bi jih sodišče dokončno prisodilo ali so vključeni v poravnavo, ki jo je potrdil izvajalec, pod pogojem, da naročnik:

* izvajalca nemudoma obvesti o zahtevku;
* dovoli izvajalcu, da nadzoruje obrambo in z njim sodeluje v obrambi in v kakršnihkoli s tem povezanih pogajanjih glede poravnave.

Če pride do takšnega zahtevka ali se zdi mogoče, da bo do njega prišlo, naročnik soglaša s tem, da bo izvajalcu dovolil, da mu bo omogočil nadaljnjo uporabo izdelka ali spremembo ali zamenjavo s takšnim izdelkom, ki mu je v funkcionalnem pogledu vsaj enakovreden.

**FINANČNA ZAVAROVANJA**

1. člen

Izvajalec v roku 10 dni od podpisa pogodbe, kot pogoj za njeno veljavnost, predloži finančno zavarovanje za dobro izvedbo pogodbenih obveznosti (bančno garancijo/kavcijsko zavarovanje zavarovalnice, izdano po pravilih EPGP758/2010) v višini 5 % od najvišje predvidene pogodbene vrednosti z DDV, z veljavnostjo do izteka trajanja pogodbe.

Naročnik lahko finančno zavarovanje unovči v naslednjih primerih:

* če izvajalec dobave ne opravlja v skladu z zahtevami pogodbe ali s specifikacijami;
* če naročnik razdre pogodbo zaradi kršitev ali zamude na strani izvajalca;
* če izvajalec objavi insolventnost, prisilno poravnavo ali stečaj;
* če izvajalec krši zaupnost podatkov;
* če izvajalec naročniku pravočasno ne izroči finančnega zavarovanja za odpravo napak v garancijskem roku;
* če izvajalec brez dogovora z naročnikom odstopi od pogodbe in razlogi za to niso na naročnikovi strani.

Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, obvestiti elektronsko ali pisno po pošti, najkasneje tri dni po dnevu, ko ga je predložil v izplačilo.

Če naročnikova škoda presega znesek finančnega zavarovanja, lahko naročnik zahteva razliko povrnitve nastale škode od izvajalca v celoti.

1. člen

Izvajalec mora ob prvi predaji informacijske rešitve v produkcijo, kot pogoj za izvajanje garancijskih obveznosti (garancijske obveznosti zajemajo redno vzdrževanje informacijske rešitve pod pogodbenimi pogoji), izročiti naročniku finančno zavarovanje za odpravo napak za čas trajanja pogodbe (bianko menica s standardnim nepreklicnim pooblastilom za izpolnitev naročniku za čas trajanja pogodbe) v višini 2 % od najvišje pogodbene vrednosti storitev. Naročnik lahko finančno zavarovanje unovči v naslednjih primerih:

* če izvajalec v času garancije ne izvaja garancijskih obveznosti na način, opredeljen v tej pogodbi;
* če izvajalec objavi insolventnost, prisilno poravnavo ali stečaj.

V času trajanja vzdrževanja bo izvajalec odpravil vse morebitne napake in nepravilnosti, ki bodo zaznane in bodo predstavljale razliko med dejanskim delovanjem in zahtevo iz specifikacij.

Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, obvestiti elektronsko ali pisno po pošti, najkasneje tri dni po dnevu, ko ga je predložil v izplačilo.

**VIŠJA SILA**

1. člen

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih pogodbeni stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

Pogodbena stranka na strani katere je višja sila nastala, je dolžna drugo pogodbeno stranko pisno obvestiti o nastopu in prenehanju višje sile. Prav tako je dolžna pisno predložiti dokaze o obstoju in trajanju višje sile najkasneje v dveh (2) delovnih dneh po nastanku le-te.

Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

 **ODSTOP OD POGODBE**

1. člen

Vsaka od pogodbenih strank lahko odstopi od pogodbe zaradi kršitev na strani nasprotne stranke, pri čemer znaša odpovedni rok naročnika 2 meseca (takojšnja odpoved je mogoča v primeru unovčitve finančnega zavarovanja ali doseganja maksimalne pogodbene kazni), izvajalca pa 4 mesece. Navedeni odpovedni roki se sporazumno lahko tudi skrajšajo.

Predčasna odpoved je mogoča tudi v primerih, določenih v 96. členu ZJN-3, z odpovednim rokom enega meseca.

**SKRBNIŠTVO POGODBE**

1. člen

Za koordinacijo izvrševanja storitev po tej pogodbi določita pogodbeni stranki vsak svojega skrbnika pogodbe.

Skrbnik pogodbe naročnika je …………….., e- naslov: …………..

Skrbnik pogodbe izvajalca je ………………., e- naslov: …………….

Če se v času trajanja pogodbena razmerja spremeni skrbnik pogodbe na strani naročnika ali na strani izvajalca, se o tem z dopisom obvesti nasprotna pogodbena stranka.

**PROTIKORUPCIJSKA KLAVZULA**

1. člen

Ta pogodba, pri kateri, kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku

je v primeru citiranih ravnanj, nična.

**RAZVEZNI POGOJ**

1. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:

 - plačilom za delo,

 - delovnim časom,

 - počitki,

 - opravljanjem dela na podlagi pogodb civilnega prava kljub obstoju elementov delovnega

 razmerja ali v zvezi z zaposlovanjem na črno in za katerega mu je bila s pravnomočno

 odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma, če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku tridesetih (30) dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti (30.) dan od seznanitve s kršitvijo.

**KONČNE DOLOČBE**

1. člen

Pogodba se lahko spremeni ali dopolni s pisnim aneksom k tej pogodbi, ki ga sprejmeta in podpišeta obe pogodbeni stranki.

Če katerakoli od določb te pogodbe je ali postane neveljavna v času trajanja tega pogodbenega razmerja, to ne vpliva na ostale določbe te pogodbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

1. člen

Za urejanje medsebojnih obveznosti in pravic, ki niso izrecno dogovorjene s to pogodbo, se uporabljajo določila zakona, ki ureja obligacijska razmerja in drugi predpisi, ki urejajo pogodbene odnose.

1. člen

S podpisom te pogodbe se izvajalec strinja z objavo te pogodbe in javno dostopnih informacij javnega značaja iz te pogodbe na nacionalnem portalu, namenjenem objavam o javnih naročilih, skladno z določbami zakona, ki ureja dostop do informacij javnega značaja in določbami pravilnika, ki ureja objave pogodb s področja javnega naročanja, koncesij in javno-zasebnih partnerstev.

1. člen

Pogodbeni stranki se dogovorita, da bosta poskušali vse spore iz te pogodbe rešiti sporazumno z neposrednimi pogovori med pooblaščenimi predstavniki obeh pogodbenih strank. Če sporazum med strankama ne bi bil mogoč, se dogovorita, da bo o sporih iz pogodbe odločalo stvarno pristojno sodišče po sedežu naročnika.

1. člen

Pogodba je sestavljena v štirih (4) enakih izvodih od katerih prejme naročnik tri (3), izvajalec pa en (1) izvod.

|  |  |
| --- | --- |
| **Začetek veljavnosti** | **Konec veljavnosti** |
| Z dnem podpisa zadnje od pogodbenih strank. | Ta pogodba velja od dneva podpisa obeh strank te pogodbe do 30. 11. 2022. |

|  |
| --- |
| **PRILOGE POGODBE** |
| 1. del
 | ePRO – Specifikacije s prilogami |
| 1. del
 | ePRO - Izjava o udeležbi pravnih in fizičnih oseb pri ponudniku |
| 1. del
 | Izjava\_35.clen\_ZintPK |
| 1. del
 | Finančna zavarovanja, ki jih v originalu hrani naročnik |

|  |  |  |
| --- | --- | --- |
| **Naročnik** |  | **Ponudnik/Izvajalec** |
| Ministrstvo za izobraževanje, znanost in športMasarykova ulica 161000 Ljubljana |  |  |
| Ljubljana, dne |  |  , dne |
| Podpisnik: prof. dr. Simona Kustec ministrica |  | Podpisnik: |